Document ID: 32003R1474

Ir-Regolament tal-Kummissjoni (KE) Nru 1474/2003
ta’ l-20 ta’ Awissu 2003
li jistabbilixxi, għas-sena ta’ marketing 2003/04, l-ammont ta’ għajnuna għall-kultivazzjoni ta’ l-għeneb intiż għall-produzzjoni ta’ ċerti varjetajiet ta’ għeneb imqadded u ta’ l-għajnuna għat-tħawwil mill-ġdid ta’ għelieqi bid-dwieli milquta mill-follosera
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat ir-Regolament tal-Kunsill (KE) Nru 2201/96 tat-28 ta’ Ottubru 1996 dwar l-organizzazzjoni komuni tas-swieq tal-frott ipproċessat u prodotti tal-ħaxix [1], kif l-aħħar emendat bir-Regolament tal-Kummissjoni (KE) Nru 453/2002 [2], u partikolarment l-Artikolu 7(5) ta’ dan,
Billi:
(1) It-tieni subparagrafu ta’ l-Artikolu 7(1) tar-Regolament (KE) Nru 2201/96 jistabbilixxi l-kriterji sabiex tiġi stabbilita l-għajnuna għall-kultivazzjoni ta’ l-għeneb intiż għall-produzzjoni ta’ għeneb imqadded tal-varjetajiet tas-sultana u l-Muscatel, u l-passolina.
(2) It-tielet subparagrafu ta’ l-Artikolu 7(1) ta’ dak ir-Regolament jiffissa l-ammont ta’ għajnuna li tista’ tiġi ddivrenzata skond il-varjetà ta’ l-għeneb. Jiffissa wkoll li dak l-ammont jista’ jiġi ddivrenzat skond fatturi oħra li jistgħu jolqtu l-ammonti ta’ produzzjoni. Fil-każ ta’ sultanas, iddivrenzar addizzjonali għandu għalhekk jiġi provvdut għal bejn żoni milquta mill-follosera u żoni oħra.
(3) Għas-sena ta’ marketing 2002/03, verifikar taż-żoni wżati għat-tkabbir ta’ għeneb msemmija fl-ewwel subparagrafu ta’ l-Artikolu 7(1) tar-Regolament (KE) Nru 2201/96 wera li ma kienx hemm eċċess taż-żona massima garantita kif stabbilita fl-Artikolu 2(1) tar-Regolament tal-Kummissjoni (KE) Nru 1621/1999 tat-22 ta’ Lulju 1999 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 2201/96 fir-rigward ta’ l-għajnuna għall-kultivazzjoni ta’ għeneb għall-produzzjoni ta’ ċerti varjetajiet ta’ għeneb imqadded [3], kif l-aħħar emendat bir-Regolament (KE) Nru 1880/2001 [4].
(4) L-għajnuna għall-kultivazzjoni ta’ dak l-għeneb għandha tiġi stabbilita għas-sena ta’ marketing 2003/04.
(5) L-għajnuna li tkun ser tingħata lill-produtturi li jħawwlu mill-ġdid l-għelieqi tad-dwieli tagħhom sabiex tiġġieled il-follosera skond il-kondizzjonijiet provvduti fl-Artikolu 7(4) tar-Regolament (KE) Nru 2201/96 għandhom jiġu stabbiliti.
(6) Il-miżuri provvduti f’dan ir-Regolament huma skond l-opinjoni tal-Kumitat ta’ Ġestjoni ta’ Prodotti Pproċessati mill-Frott u l-Ħxejjex,
ADOTTAT DAN IR-REGOLAMENT:
L-Artikolu 1
1. Għas-sena ta’ marketing 2003/04 il-għajnuna għall-kultivazzjoni msemmija fl-Artikolu 7(1) tar-Regolament (KE) Nru 2201/96 għandu jkun:
(a) EUR 2806 għal kull ettaru għal żoni taħt l-għeneb tas-sultana milquta mill-follosera jew imħawwla mill-ġdid fi żmien l-aħħar ħames snin,
(b) EUR 3847 għal kull ettaru għal żoni oħra taħt l-għeneb tas-sultana,
(ċ) EUR 3391 għal kull ettaru għal żoni taħt l-għeneb tal-passolina,
(d) EUR 969 għal kull ettaru għal żoni taħt l-għeneb Muscatel.
2. Għas-sena ta’ marketing 2003/04 l-għajnuna għat-tħawwil mill-ġdid msemmija fl-Artikolu 7(4) tar-Regolament (KE) Nru 2201/96 għandu jkun EUR 3917 għal kull ettaru.
3. Skond it-tieni sentenza ta’ l-Artikolu 7(4) tar-Regolament (KE) Nru 2201/96, l-għajnuna stabbilita fil-paragrafu 1 m’għandiex tiġi mħallsa fejn l-għajnuna stabbilita fil-paragrafu 2 tiġi mħallsa.
L-Artikolu 2
Dan ir-Regolament għandu jiġi fis-seħħ fit-tielet ġurnata wara li jiġi ppubblikat fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-20 ta’ Awissu 2003.

Labels: 17
19
6